**Erling Sven Lorentzen** (født 28. januar 1923, død 9. mars 2021) var en norsk skipsreder og industrigründer. Under annen verdenskrig var han motstandsmann og offiser i Kompani Linge. Han var gift med prinsesse Ragnhild, den eldste søsteren av kong Harald V.

Bakgrunn og oppvekst
--------------------

Lorentzen var yngste sønn av skipsreder Øivind Lorentzen og Ragna Nilsen (datter av statsråd Peder Nilsen). Han tilhørte slekten Lorentzen som kom til Norge fra Danmark på 1600-tallet, og forfedrene var skipsredere i Holmestrand i mange generasjoner.

Han kom opprinnelig fra Huseby i Oslo.

Andre verdenskrig og livvakttjeneste fra 1945
---------------------------------------------

Da tyskerne angrep Norge i 1940 meldte 17 år gamle Erling Lorentzen seg som frivillig i Gudbrandsdalen. Etter å ha tatt examen artium tok han seg over til Storbritannia hvor han gjennomgikk trening i Skottland som del av militæravdelingen, Kompani Linge. I 1944 ble han militær områdesjef i Hallingdal (på vegne av Norges regjering - i eksil).

Under andre verdenskrig samarbeidet han blant annet med motstandsmannen Gunnar Sønsteby.

Han var livvakt for kongefamilien, fra båten kom til kai i Oslo den 7. juni 1945. Det var slik han møtte sin tilkommende kone, Ragnhild - kronprins Olavs eldste datter. Prinsessen og Lorentzen skrev brev til hverandre mens Lorentzen gikk på skole i USA.

Ekteskap og barn
----------------

«Gradvis seilte han opp som en beiler for kongsdatteren. Han fikk høre at han ville bli et problem for kongefamilien. [Lorentzen:] «Jeg visste jo at en kongelig ikke skulle gifte seg med en plebeier som meg. Det var uhørt, hadde ikke skjedd i Norge på 600 år.» Lorentzen valgte å snakke med kongen selv. [Lorentzen:] «Vi hadde en åpen samtale. Han ga meg ingen velsignelse. Jeg forsto senere at han hadde tatt det opp med statsministeren og stortingspresidenten», skrev *Vårt Land*.

15. mai 1953 giftet de seg i Asker kirke. På vei til alteret ble Lorentzens tilkommende kone ledsaget av sin far kronprins Olav, som var iført admirals gallauniform.

Paret bosatte seg i Brasil etter bryllupet. Planen var at de skulle være der i ett år, men de ble der for godt. De fikk tre barn, Haakon Lorentzen (født 1954), Ingeborg Lorentzen (født 1957) og Ragnhild Lorentzen (født 1968).

Forretningsmann
---------------

Han etablerte flere virksomheter i Sør-Amerika. Fra 1958 til 2008 drev Lorentzen stort innenfor rederivirksomhet samt brasiliansk tømmer. I 1968 grunnla Lorentzen industriforetaket Aracruz Celulose i Brasil; selskapet ble etter hvert et milliardkonsern og ble verdens største produsent av bleket kortfibret cellulose. Dette selskapet solgte familien i 2008 til medaksjonær Votorantim for flere milliarder kroner.

Han støttet «Norges forsvarsevne»-kampanjen med en million kroner (pr. 2015).

Lorentzen var utdannet Master of Business Administration ved Harvard Business School i 1948.

Lorentzen var i 2013 med på etableringen av Gunnar Sønstebys Minnefond, sammen med Asbjørn Lysgård, Hans Herman Horn og familien Steensland. Fondet arbeider for en styrking av forsvarsviljen, demokrati og ytringsfrihet, og er aktive med formidling til ungdomen.

Utmerkelser
-----------

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Utmerkelser

|  |  |
| --- | --- |
| Kommandør av St. Olavs Orden | St. Olavs-medaljen med ekegren |

|  |  |  |
| --- | --- | --- |
| Krigsmedaljen | Deltagermedaljen med rosett | Kongehusets 100-årsmedalje |

|  |  |  |
| --- | --- | --- |
| Haakon VIIs minnemedalje | Haakon VIIs70-årsmedalje | Haakon VIIs100-årsmedalje |

|  |  |  |
| --- | --- | --- |
| Olav Vs minnemedalje | Olav Vs jubileumsmedalje 1957–1982 | Olav Vs100-årsmedalje |

|  |  |  |
| --- | --- | --- |
| Harald Vs jubileumsmedalje 1991–2016 | Storkors av Sydkorsordenen | Kroneordenen, stort æreskors med stjerne |

 |

For sin krigsinnsats mottok han St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. I 1977 ble han utnevnt til kommandør av St. Olavs Orden. Lorentzen ble i 2005 tildelt Kongehusets 100-årsmedalje og i 2016 ble han tildelt Kong Harald Vs jubileumsmedalje 1991–2016. Han er også innehaver av Den brasilianske Sydkorsordenens storkors.

Han var i tillegg æresborger av Rio de Janeiro, så vel som æreshøvding for en indianerstamme.

Se også
-------

* Lorentzen (slekt fra Sjælland)

Referanser
----------

1. 1 2 3   acervo.museudapessoa.org, besøkt 25. november 2021[Hentet fra Wikidata]
2. ↑   Genealogics, genealogics.org person ID I00021392, oppført som Erling Sven Lorentzen[Hentet fra Wikidata]
3. ↑   Dagens Næringsliv, Norsk Telegrambyrå, Jonas Solgård, «Skipsrederen og krigshelten Erling Lorentzen er død», utgitt 9. mars 2021, besøkt 9. mars 2021[Hentet fra Wikidata]
4. ↑   Store norske leksikon, Store norske leksikon-ID Erling\_Lorentzen, besøkt 9. mars 2021[Hentet fra Wikidata]
5. ↑   The Peerage person ID p10161.htm#i101610, besøkt 7. august 2020[Hentet fra Wikidata]
6. 1 2   The Peerage[Hentet fra Wikidata]
7. ↑  NTB; Solgård, Jonas (9. mars 2021). «Erling Lorentzen er død». *www.dn.no*. Besøkt 9. mars 2021.
8. ↑  I. F. Lorentzen (1913). *Holmestrandsfamilien Lorentzen. En borgerslekt gjennem 300 aar*. Kristiania.
9. ↑  «Erling Lorentzen», fra *Norsk biografisk leksikon*
10. ↑  SIGURD BJØRNESTAD (2. januar 2011). «Erling Lorentzen satser på kraft i Afrika». Aftenposten. Besøkt 2. januar 2011.
11. ↑  Sønsteby, Gunnar (1996). *Rapport fra nr. 24*. Orion. s. 48, 50, 51, 95, 96.
12. 1 2  «Ragnhild var en meget tapper kvinne», fra *Vår land*, 23. mai 2014
13. ↑  «Enkemann Erling Lorentzen snakker ut om tapet av prinsesse Ragnhild», *Dagbladet* 16. oktober 2014
14. ↑  «Erling S. Lorentzen MBA 1948». Harvard Business School. Besøkt 19. november 2016.
15. ↑  Simen Tallaksen, Lars Unar Larsen Vegstein (7. juli 2015). «Blar opp for opprustning». Klassekampen. Besøkt 19. november 2016. «I tillegg til Horn har også forretningsmennene Christen Sveaas og Erling Lorentzen spyttet inn én million kroner hver.»
16. ↑  *Det Kongelige Hoff, Årsberetning 2005*, s. 48.
17. ↑  *Tildeling av Kong Harald Vs jubileumsmedalje 1991–2016*, Kongehuset

Litteratur
----------

* «Erling Lorentzen», i *Norsk biografisk leksikon*
* Stig Arild Pettersen: *Erling Lorentzen : vilje og motstand*, Cappelen Damm, 2016 ISBN 9788202446727

Eksterne lenker
---------------

* (en) Erling Lorentzen – kategori av bilder, video eller lyd på Commons Rediger på Wikidata
* (en) Erling Lorentzen på Internet Movie Database Rediger på Wikidata
* (en) Erling Lorentzen hos The Peerage Rediger på Wikidata
* (no) Erling Lorentzen i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Nationalencyklopedin **·** Historisk befolkningsregister **·** Geni **·** VIAF **·** Munzinger (iba)
 |

Portal: Andre verdenskrig